Likumprojekts

**Grozījumi likumā “Par skaidras naudas deklarēšanu uz valsts robežas”**

Izdarīt likumā “Par skaidras naudas deklarēšanu uz valsts robežas” (Latvijas Vēstnesis, 2007, 62. nr.; 2013, 194. nr.; 2019, 41. nr.; 2019, 129. nr.) šādus grozījumus:

1. Papildināt likumu ar 2.1 pantu šādā redakcijā:

“**2.1 pants. Skaidra nauda**

2.1Skaidra nauda šā likuma izpratnē ir Eiropas Parlamenta un Padomes 2018. gada 23. oktobra regulas (EK) Nr. 2018/1672 par Savienības teritorijā ievestās skaidras naudas vai no tās izvestās skaidras naudas kontroli un par Regulas (EK) Nr. 1889/2005 atcelšanu (turpmāk — regula Nr. 2018/1672) 2. panta 1. punkta a) apakšpunktā minētā skaidrā nauda.”

1. Papildināt likumu ar 2.2 pantu šādā redakcijā:

“**2.2 pants. Nepavadīta skaidra nauda**

2.2 Nepavadīta skaidra nauda šā likuma izpratnē ir regulas Nr. 2018/1672 2. panta 1. punkta “i” apakšpunktā minētā skaidrā nauda.”

1. 3. pantā:

izteikt pirmo daļu šādā redakcijā:

“(1) Regulas Nr. 2018/1672 2. panta 1. punkta “g” apakšpunkta izpratnē kompetentā iestāde Latvijas Republikā ir Valsts ieņēmumu dienests.”

papildināt ar trešo daļu šādā redakcijā:

“(3) Regulas Nr. 2018/1672 2. panta 1. punkta “k” apakšpunkta izpratnē finanšu ziņu vākšanas vienība ir Finanšu izlūkošanas dienests.”

1. Papildināt 4. pantu ar ceturto daļu šādā redakcijā:

“(4) Deklarējamās skaidrās naudas, kas minēta regulas Nr. 2018/1672 2. panta 1. punkta “a” apakšpunkta “iii” punktā, vērtību nosaka likumā “Par valsts proves uzraudzību” un likumā “Par kultūras pieminekļu aizsardzību” noteiktā iestāde.

1. Izteikt 5. pantu šādā redakcijā:

**“5. pants. Skaidras naudas deklarācija un informācijas atklāšanas deklarācija par nepavadītu skaidru naudu, šķērsojot valsts ārējo robežu**

1. Persona, kurai saskaņā ar regulas Nr. 2018/1672 3. panta 1. punktu ir pienākums deklarēt skaidru naudu, aizpilda skaidras naudas deklarāciju saskaņā ar regulas Nr. 2018/1672 3. panta 2. punktu, tajā sniegto ziņu patiesumu apliecina ar parakstu un, šķērsojot valsts ārējo robežu, iesniedz deklarāciju divos eksemplāros attiecīgajai kompetentās iestādes amatpersonai robežšķērsošanas vietā.
2. Kompetentā iestāde saskaņā ar regulas Nr. 2018/1672 4. panta 1. punktu ir tiesīga pieprasīt personai, kura, šķērsojot valsts ārējo robežu, ieved Latvijas Republikā vai izved no tās nepavadītu skaidru naudu 10 000 *euro* apmērāvai vairāk, attiecīgās skaidras naudas nosūtītājam vai saņēmējam aizpildīt regulas Nr. 2018/1672 4. panta 2. punktā minēto informācijas atklāšanas deklarācijas veidlapu par nepavadītu skaidru naudu. Attiecīgajai personai ir pienākums to aizpildīt divos eksemplāros, tajā sniegto ziņu patiesumu apliecināt ar parakstu un iesniegt kompetentai iestādei 30 dienu laikā no pieprasījuma brīža.
3. Kompetentā iestāde ir tiesīga pieprasīt personai, kura šķērso valsts ārējo robežu, un uz kuru neattiecas šā panta pirmajā daļā noteiktais skaidras naudas deklarēšanas pienākums, aizpildīt skaidras naudas deklarāciju, ja ir pazīmes par iespējamām personas nelikumīgām darbībām. Personai, kurai kompetentā iestāde ir pieprasījusi aizpildīt skaidras naudas deklarāciju, ir pienākums nekavējoties to aizpildīt divos eksemplāros, tajā sniegto ziņu patiesumu apliecināt ar parakstu un iesniegt kompetentās iestādes amatpersonai.
4. Kompetentā iestāde šā panta pirmajā daļā minētās skaidras naudas deklarācijas veidlapas paraugu un šā panta otrajā daļā minētās informācijas atklāšanas deklarācijas par nepavadītu skaidru naudu veidlapas paraugu publicē savā tīmekļa vietnē.”
5. Papildināt likumu ar 5.1, 5.2, 5.3, 5.4, un 5.5pantu šādā redakcijā:

**“5.1 pants. Skaidras naudas deklarācija un informācijas atklāšanas deklarācija par nepavadītu skaidru naudu, šķērsojot valsts iekšējo robežu**

1. Fiziskā persona, kura, šķērsojot valsts iekšējo robežu, ieved Latvijas Republikā vai izved no tās skaidru naudu 10 000 *euro* apmērāvai vairāk, pirms skaidras naudas izvešanas no Latvijas Republikas vai pēc skaidras naudas ievešanas Latvijas Republikā pēc kompetentās iestādes amatpersonas pieprasījuma rakstveidā aizpilda skaidras naudas deklarāciju,tajā sniegto ziņu patiesumu apliecina ar parakstu un iesniedz deklarāciju divos eksemplāros attiecīgajai kompetentās iestādes amatpersonai robežšķērsošanas vietā.
2. Kompetentā iestāde tiesīga pieprasīt nepavadītas skaidras naudas, kuru ieved Latvijas Republikā vai izved no tās, šķērsojot valsts iekšējo robežu, un kuras apmērs ir 10 000 *euro* vai vairāk, nosūtītājam vai saņēmējam, vai to pārstāvim aizpildīt informācijas atklāšanas deklarāciju par nepavadītu skaidru naudu. Attiecīgajai personai ir pienākums informācijas atklāšanas deklarāciju par nepavadītu skaidru naudu aizpildīt divos eksemplāros, tajā sniegto ziņu patiesumu apliecināt ar parakstu un iesniegt kompetentai iestādei 30 dienu laikā no pieprasījuma brīža.
3. Persona šā panta pirmajā daļā minētajā skaidras naudas deklarācijā un šā panta otrajā daļā minētajā informācijas atklāšanas deklarācijā par nepavadītu skaidru naudu norāda šādu informāciju:
4. savu vārdu, uzvārdu, kontaktinformāciju (adresi, tālruņa numuru, e-pasta adresi), dzimšanas datumu, dzimšanas vietu, valstspiederību un personu apliecinoša dokumenta numuru;
5. skaidras naudas veidu un summu vai vērtību;
6. skaidras naudas ekonomisko iegūšanas veidu;
7. paredzēto skaidras naudas izmantošanas veidu;
8. pārvadājuma maršrutu;
9. ziņas par transportlīdzekli.
10. Ja skaidras naudas īpašnieks ir cita fiziska vai juridiska persona, tad persona šā panta pirmajā daļā minētajā skaidras naudas deklarācijā vai šā panta otrajā daļā minētajā informācijas atklāšanas deklarācijā par nepavadītu skaidru naudu norāda šādu informāciju:
11. savu vārdu, uzvārdu, kontaktinformāciju (adresi, tālruņa numuru, e-pasta adresi), dzimšanas datumu, dzimšanas vietu, valstspiederību un personu apliecinoša dokumenta numuru;
12. skaidras naudas īpašnieka pilnu vārdu, uzvārdu, kontaktinformāciju (adresi, tālruņa numuru, e-pasta adresi), dzimšanas datumu, dzimšanas vietu, valstspiederību un personu apliecinoša dokumenta numuru, ja īpašnieks ir fiziska persona, vai, ja īpašnieks ir juridiska persona – pilnu nosaukumu, kontaktinformāciju (adresi, tālruņa numuru, e-pasta adresi), reģistrācijas numuru un, ja tas ir pieejams, pievienotās vērtības nodokļa (PVN) maksātāja identifikācijas numuru;
13. ja informācija ir pieejama – tad skaidras naudas saņēmēja pilnu vārdu, uzvārdu, kontaktinformāciju (adresi, tālruņa numuru, e-pasta adresi), dzimšanas datumu, dzimšanas vietu, valstspiederību un personu apliecinoša dokumenta numuru, ja paredzētais saņēmējs ir fiziska persona, vai, ja paredzētais saņēmējs ir juridiska persona - pilnu nosaukumu, kontaktinformāciju (adresi, tālruņa numuru, e-pasta adresi), reģistrācijas numuru un, ja tas ir pieejams, PVN maksātāja identifikācijas numuru;
14. skaidras naudas veidu un summu vai vērtību;
15. skaidras naudas ekonomisko iegūšanas veidu;
16. paredzēto skaidras naudas izmantošanas veidu;
17. pārvadājuma maršrutu;
18. ziņas par transportlīdzekli.
19. Skaidras naudas nosūtītājs šā panta otrajā daļā minētajā informācijas atklāšanas deklarācijā par nepavadītu skaidru naudu norāda:
20. fiziska persona - pilnu vārdu, uzvārdu, kontaktinformāciju (adresi, tālruņa numuru, e-pasta adresi) dzimšanas datumu, dzimšanas vietu, valstspiederību un personu apliecinoša dokumenta numuru, ja skaidras naudas nosūtītājs ir juridiska persona - pilnu nosaukumu, kontaktinformāciju (adresi, tālruņa numuru, e-pasta adresi) reģistrācijas numuru un, ja tas ir pieejams, PVN maksātāja identifikācijas numuru;
21. skaidras naudas veidu un summu vai vērtību;
22. skaidras naudas ekonomisko iegūšanas veidu;
23. paredzēto skaidras naudas izmantošanas veidu;
24. pārvadājuma maršrutu;
25. ziņas par transportlīdzekli.
26. Skaidras naudas saņēmēju šā panta otrajā daļā minētajā informācijas atklāšanas deklarācijā par nepavadītu skaidru naudu norāda:
27. fiziska persona – pilnu vārdu, uzvārdu, kontaktinformāciju (adresi, tālruņa numuru, e-pasta adresi) dzimšanas datumu, dzimšanas vietu, valstspiederību un personu apliecinoša dokumenta numuru, juridiska persona – pilnu nosaukumu, kontaktinformāciju (adresi, tālruņa numuru, e-pasta adresi), reģistrācijas numuru un, ja tas ir pieejams, PVN maksātāja identifikācijas numuru;
28. skaidras naudas veidu un summu vai vērtību;
29. skaidras naudas ekonomisko iegūšanas veidu;
30. paredzēto skaidras naudas izmantošanas veidu;
31. pārvadājuma maršrutu;
32. ziņas par transportlīdzekli.
33. Ja šā panta pirmajā daļā minētajā skaidras naudas deklarācijā norādītā informācija ir nepatiesa vai nepilnīga vai, ja skaidra nauda nav darīta pieejama kontrolei, uzskatāms, ka skaidras naudas deklarēšanas pienākums nav izpildīts, un skaidrā nauda, ko persona ieved Latvijas Republikā vai izved no tās, nav deklarēta. Ja šā panta otrajā daļā minētā informācijas atklāšanas deklarācija nav iesniegta pirms termiņa beigām, ja sniegtā informācija ir nepareiza vai nepilnīga vai ja skaidra nauda nav darīta pieejama kontrolei, pienākums atklāt informāciju par nepavadītu skaidru naudu nav izpildīts.
34. Kompetentā iestāde šā panta pirmajā daļā minētās skaidras naudas deklarācijas veidlapas paraugu un šā panta otrajā daļā minētās informācijas atklāšanas deklarācijas veidlapas par nepavadītu skaidru naudu paraugu publicē savā tīmekļa vietnē.

**5.2pants. Kompetentās iestādes rīcība**

(1) Kompetentās iestādes amatpersona izlases veidā vai saskaņā ar tās rīcībā esošo informāciju pārliecinās par deklarētās skaidrās naudas daudzuma atbilstību faktiskajam daudzumam un par citu deklarācijā sniegto ziņu patiesumu.

(2) Personai, kurai saskaņā ar regulas Nr. 2018/1672 3. panta pirmo punktu ir pienākums deklarēt skaidru naudu vai personai, kura, šķērsojot valsts iekšējo robežu, ieved Latvijas Republikā vai izved no tās skaidru naudu 10 000 *euro* apmērā vai vairāk, pēc kompetentās iestādes amatpersonas uzaicinājuma ir pienākums uzrādīt deklarēto skaidru naudu un piedalīties deklarētās skaidrās naudas kontrolē.

**5.3 pants. Kompetentās iestādes lēmums par skaidras naudas aizturēšanu uz laiku**

(1) Kompetentā iestāde izdod lēmumu par skaidras naudas aizturēšanu uz laiku līdz 30 dienām regulas Nr. 2018/1672 4. panta 1. punktā, 6.panta 2.punktā un šā likuma 5.1 panta otrajā daļā minētajā gadījumā vai, ja ir aizdomas, ka skaidra nauda saistīta ar noziedzīgi iegūtu līdzekļu legalizāciju vai terorisma finansēšanu un proliferāciju, vai ir aizdomas, ka skaidra nauda ir tieši vai netieši iegūta noziedzīga nodarījuma rezultātā vai saistīta ar terorisma finansēšanu un proliferāciju vai šā noziedzīgā nodarījuma mēģinājumu.

(2) Kompetentā iestāde lēmumā par skaidras naudas aizturēšanu uz laiku norāda:

1. lēmuma izdošanas, vietu, datumu un laiku;
2. kompetentās iestādes amatpersonas vārdu, uzvārdu un amatu;
3. personas, pie kuras konstatēta skaidra nauda vārdu, uzvārdu un identifikācijas dokumenta numuru un personas kodu, ja tāds ir;
4. uz laiku aizturētās skaidrās naudas, tai skaitā apgrozāmo uzrādītāja instrumentu veidu, valūtu un summu;
5. skaidras naudas aizturēšanas uz laiku termiņu;
6. lēmuma apstrīdēšanas kārtību;
7. skaidras naudas aizturēšanas uz laiku pamatojumu.

**5.4 pants. Valsts ieņēmumu dienesta rīcība skaidras naudas aizturēšanas uz laiku gadījumā**

(1) Valsts ieņēmumu dienests pēc skaidras naudas aizturēšanas uz laiku vai, pēc lēmuma par skaidras naudas aizturēšanu uz laiku saņemšanas, pamatojoties uz tā rīcībā esošo informāciju pēc savas iniciatīvas vai, apmainoties ar informāciju ar citām institūcijām, apkopo un analizē iegūto informāciju.

(2) Valsts ieņēmumu dienestam ir tiesības izbeigt skaidras naudas aizturēšanu uz laiku pirms termiņa. Valsts ieņēmumu dienests lēmumu par skaidras naudas aizturēšanas uz laiku izbeigšanu rakstveidā paziņo personai, pie kuras tika konstatēta skaidra nauda.

**5.5 pants. Lēmuma par skaidras naudas aizturēšanu uz laiku apstrīdēšanas kārtība**

Kompetentās iestādes lēmumu par skaidras naudas aizturēšanu uz laiku persona, pie kuras tika konstatēta skaidra nauda vai šīs personas pilnvarotais pārstāvis var apstrīdēt Valsts ieņēmuma dienesta ģenerāldirektoram 30 dienu laikā no lēmuma paziņošanas dienas.”

1. Aizstāt 6. panta otrajā un trešajā daļā vārdus “Noziedzīgi iegūtu līdzekļu legalizācijas novēršanas dienests” (attiecīgā locījumā) ar vārdiem “Finanšu izlūkošanas dienests” (attiecīgā locījumā).

Finanšu ministrs J.Reirs